ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1994 για τον καθορισμό, για την περίοδο 1994 -1999, της ενδεικτικής κατανομής ανά κράτος μέλος των πιστώσεων υποχρεώσεων του διαρθρωτικού ταμείου για το στόχο 5α (διαρθρώσεις του τομέα της αλιείας) (94/447/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2081/93 (2), και ιδίως το άρθρο 12 παράγραφος 4,

Εκτιμώντας:

ότι, αφού αφαιρεθούν οι πιστώσεις που θα διατεθούν για τη χρηματοδότηση των παρεμβάσεων που αναλαμβάνονται με πρωτοβουλία της Επιτροπής και των ενεργειών που αναφέρονται στο άρθρο 4 του κανονισμού (ΕΟΚ) αριθ. 2080/93 του Συμβουλίου της 20ής Ιουλίου 1993 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας (3), οι διαθέσιμοι πόροι για υποχρεώσεις των διαρθρωτικών ταμείων, εκφρασμένοι σε τιμές του 1994, ανέρχονται για το στόχο 5α (διορθώσεις στον τομέα της αλιείας) σε 819,2 εκατομμύρια Ecu για την περίοδο 1994 -1999-

ότι, λόγω απουσίας των σχεδίων του τομέα που αναφέρονται στο άρθρο 3 του κανονισμού (ΕΚ) αριθ. 3699/93 του Συμβουλίου της 21ης Δεκεμβρίου 1993 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας και της υδατοκαλλιέργειας καθώς και της μεταποίησης και της εμπορίας των προϊόντων τους (4), η Επιτροπή δεν είναι ακόμα σε θέση να αξιολογήσει με ακρίβεια τις διαπιστούμενες ειδικές διαρθρωτικές ανάγκες της αλιείας, κατά την έννοια του άρθρου 12 παράγραφος 4 του κανονισμού (ΕΟΚ) αριθ. 2052/88- ότι, κατά συνέπεια, είναι σκόπιμο, στο στάδιο αυτό της διαδικασίας, να κατανεμηθεί μεταξύ των κρατών μελών μόνον το 90 % των διαθέσιμων πόρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1994 -1999, η ενδεικτική κατανομή μεταξύ των κρατών μελών των πιστώσεων υποχρεώσεων για τον στόχο 5α (διαρθρώσεις στον τομέα της αλιείας) εμφαίνονται στο παράρτημα.

Άρθρο 2

Ένα συμπληρωματικό ποσό 81,9 εκατομμυρίων Ecu σε τιμές του 1994, θα αποτελέσει αργότερα αντικείμενο κατανομής μεταξύ των κρατών μελών πριν από την επίσημη έγκριση των κοινοτικών προγραμμάτων που αφορούν τις διαρθρωτικές παρεμβάσεις στον τομέα της αλιείας, οι οποίες αναφέρονται στο άρθρο 4 του κανονισμού (ΕΚ) αριθ. 3699/93.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Ιουνίου 1994.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 185 της 15. 7. 1988, σ. 9.

(2) ΕΕ αριθ. L 193 της 31. 7. 1993, σ. 5.

(3) ΕΕ αριθ. L 193 της 31. 7. 1993, σ. 1.

(4) ΕΕ αριθ. L 346 της 31. 12. 1993, σ. 1.

ΠΑΡΑΡΤΗΜΑ

Πιστώσεις ανάληψης υποχρεώσεων για το στόχο αριθ. 5α) (διαρθρώσεις στον τομέα της αλιείας) για την περίοδο 1994 - 1999 "(σε εκατομμύρια Ecu σε τιμές του 1994)"" ID="1">Βέλγιο> ID="2">21,6"> ID="1">Δανία> ID="2">135,5"> ID="1">Γερμανία> ID="2">65,8"> ID="1">Ισπανία> ID="2">105,6"> ID="1">Γαλλία> ID="2">170,7"> ID="1">Ιταλία> ID="2">118,6"> ID="1">Λουξεμβούργο> ID="2">(1)()"> ID="1">Κάτω Χώρες> ID="2">41,2"> ID="1">Ηνωμένο Βασίλειο> ID="2">78,3"> ID="1">Σύνολο > ID="2">737,3 "">

(1)() Για ενδεχόμενες ενέργειες στο Μεγάλο Δουκάτο του Λουξεμβούργου, αφαιρείται ποσό 1 εκατομμυρίου Ecu, από το υπόλοιπο της οφειλής που αναφέρεται στο άρθρο 2, ως εγγύηση.